OpenLLM-France/wikimedia huggingface dataset:
# Bibiano Fernández Osorio Tafall

Bibiano Fernández Osorio y Tafall (Pontevedra, 1902 - Ciutat de Mèxic, 1990) va ser un polític i intel·lectual gallec. Va ser Comissari General dels Exèrcits de la República durant la Guerra Civil, i va arribar a ser el funcionari espanyol de major rang a les organitzacions internacionals com sotssecretari de l'ONU.
Doctor en Ciències Naturals i Catedràtic de la mateixa matèria en l'Institut de Pont­evedra, Fernández Osorio va ser secretari de la Missió Biològica de Galícia (creada per la Junta per a l'Ampliació d'Estudis) i dirigida per Cruz Gallástegui. Era membre de la Federació Republicana Gallega quan va ser escollit alcalde de Pontevedra, als 28 anys. Va exercir després la presidència de la Diputació i fou dues vegades diputat nacional (a 1931 per l'Acció Republicana dins la Federació Republicana Gallega i a 1936 per Izquierda Republicana, partit amb en el qual havia confluït l'ORGA).
Va presidir l'Assemblea de Municipis celebrada a Santiago de Compostel·la en 1932 per a discutir i redactar el projecte d'Estatut d'Autonomia de Galícia que es va dur a plebiscit en l'any 1936, resultant aprovat però que no va arribar a entrar en vigor per l'esclat de la Guerra Civil. Ossorio Tafall era secretari de la Junta Nacional d'Izquierda Republicana i havia ocupat les sotssecretaries de Treball i Governació poc abans de la guerra. Posteriorment va ser director de Política, l'òrgan d'Izquierda Republicana i, en 1938 va ser nomenat Comissari General de tots els Exèrcits en el govern de Negrín. Es considera que va estar influït pels comunistes.
Es va exiliar després de la derrota del bàndol republicà en la Guerra Civil. Va ser professor de la Universitat Nacional Autònoma de Mèxic, de l'Instituto Politécnico Nacional i del Centre d'Estudis Internacionals del Col·legi de Mèxic. Es va incorporar a Nacions Unides en 1948. Va dirigir la FAO a Xile, Indonèsia i Egipte. En 1964 va ser posat a càrrec de les operacions de pacificació a la República Democràtica del Congo, i després a Xipre. Es va jubilar com a sotssecretari general de l'organització.
Va ser convidat per Adolfo Suárez a participar en el primer període de l'autonomia gallega després de la fi del règim franquista, si bé va rebutjar l'oferiment.

## Referències

* ↑ Fitxa de Bibiano Fernández Ossorio y Tafall de la legislatura 1931-1933 en l'històric de diputats del Congrés
* ↑ Fitxa de Bibiano Fernández Ossorio i Tafall de la legislatura 1936-1939 en l'històric de diputats del Congrés

## Enllaços externs

* Petita biografia de Tafall Arxivat 2004-12-08 a Wayback Machine.
* Osorio-Tafall, article a La Voz de Galicia(gallec).
# Tom Cordes

Tom Cordes (Wilnis, De Ronde Venen, 18 de gener de 1965) va ser un ciclista neerlandès que fou professional entre 1989 i 2005.
Com a ciclista amateur aconseguí alguns èxits, entre ells el Campionat del món júnior o el Campionat del món de contrarellotge per equips.
Com a professional destaca la victòria a la Volta a la Comunitat Valenciana de 1988 i una etapa a la Volta a Espanya de 1992.

## Palmarès

* 1984
** Campió del món júnior en ruta
* 1985
** Vencedor d'una etapa de la Volta a Polònia
* 1986
** Campió del món amateur de contrarellotge per equips, amb Rob Harmeling, John Talen i Gerrit de Vries
** Vencedor d'una etapa de la Volta a Àustria
* 1987
** 1r a la Hel van het Mergelland
** 1r al Tour d'Overijssel
* 1988
** 1r al Gran Premi François-Faber
** Vencedor d'una etapa de la Volta a Suècia
* 1989
** Vencedor d'una etapa de la Volta a Galícia
** Vencedor d'una etapa de la Volta a la Comunitat Valenciana
* 1990
** 1r a la Volta a la Comunitat Valenciana
** 1r a la Volta a Múrcia
** 1r al Trofeu Baracchi, amb Rolf Gölz
** 1r al Trofeu Luis Puig
* 1992
** Vencedor d'una etapa de la Volta a Espanya
* 1997
** Vencedor d'una etapa de l'Olympia's Tour
* 1998
** Vencedor d'una etapa de l'Olympia's Tour
* 1999
** Vencedor d'una etapa de l'Olympia's Tour
* 2001
** 1r a la Groningen-Münster

### Resultats al Tour de França

* 1993. 118è de la classificació general

### Resultats a la Volta a Espanya

* 1991. 12è de la classificació general
* 1992. 80è de la classificació general. Vencedor d'una etapa
* 1993. 53è de la classificació general
* 1995. 86è de la classificació general
* 1996. 103è de la classificació general

### Resultats al Giro d'Itàlia

* 1996. Abandona

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Serrat de Rotgers

El Serrat de Rotgers és una serra situada al municipi de Lladurs (Solsonès), amb una elevació màxima de 881 metres.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Serrat de Resteria

El Serrat de Resteria és un serrat del terme municipal de Conca de Dalt, antigament del d'Hortoneda de la Conca, situat en terres de l'antic poble d'Herba-savina.
És al nord-est d'Herba-savina, a llevant de la Feixa i al nord-est de lo Comellar, a la part oriental de la Serra de Pessonada i al sud-oest del paratge de Resteria.
# Serra Çağan

Serra Çağan (İzmit, 17 de febrer de 1997) és una futbolista turca. Actualment juga al club de futbol femení Muratpaşa Belediyespor d'Antalya i també a la selecció turca.

## Referències

* ↑ «SERRA ÇAĞAN - Futbolcu Bilgileri TFF» (en turc). [Consulta: 21 març 2016].
* ↑ http://www.hurriyetdailynews.com/teammates-become-housemates-for-womens-team-in-antalya.aspx?pageID=238&nID=96184&NewsCatID=362
* ↑ http://www.milliyet.com.tr/muratpasa-nin-kadinlarinda-hedef-kirecburnu-antalya-yerelhaber-1050392/
* ↑ http://www.sporx.com/hem-sahada-hem-evde-beraberler-SXHBQ526737SXQ
* ↑ http://www.mavikocaeli.com.tr/serra-cagan-milli-takimda/146697/ Arxivat 2016-04-16 a Wayback Machine.

## Enllaços externs

* Fitxa de Serra Çağan a UEFA
# Simbad i la princesa

Simbad i la princesa (títol original en anglès The 7th Voyage of Sinbad) és una pel·lícula estatunidenca dirigida per Nathan Juran i estrenada l'any 1958. Està doblada al català.

## Comentaris

Cinta fantàstica amb heroi de conte de Les mil i una nits, que corre perills en llocs exòtics plens de criatures imaginàries. Abans que l'ordinador entrés a formar part important del món del cinema, els monstres de la pantalla es realitzaven amb una tècnica coneguda com a stop-motion, on en realitat, els éssers eren petits ninots de tot just 15 centímetres. El mèrit es deu a Ray Harryhausen, que va participar en el guió i és el responsable que els titelles de la pel·lícula, com el ciclop o el drac, semblin en pantalla gegantins monstres assassins.

## Repartiment

* Kerwin Mathews: Simbad
* Kathryn Grant: la princesa Parisa
* Richard Eyer: Baronni, el geni de la làmpada
* Torin Thatcher: Sokurah, el mag
* Alec Mango: Caliph
* Danny Green: Karim
* Harold Kasket: Sultan
* Alfred Brown: Harufa
* Nana DeHerrera: Sadi
* Virgilio Teixeira: Ali

## Rebuda

La pel·lícula va tenir i continua tenint bones crítiques. Té una ràtio del 100% al lloc Rotten Tomatoes, amb moltes ressenyes que destaquen el seu valor nostàlgic. El crític Ken Hanke de Mountain Xpress l'anomena com "Material de la memòria d'infantesa del noi".

### American Film Institute

* AFI's 100 Years...100 Thrills - Nominada
* AFI's 100 Years...100 Heroes and Villains:
** Simbad - Nominada
* AFI's 10 Top 10 - Nominada pel·lícula de fantasia

## Referències

* ↑ «Simbad i la princesa». esadir.cat. [Consulta: 27 juny 2024].
* ↑ http://www.rottentomatoes.com/m/seventh_voyage_of_sinbad
* ↑ AFI's 100 Years...100 Thrills
* ↑ AFI's 100 Years...100 Heroes and Villains Nominees
* ↑ AFI's 10 Top 10 Ballot
# Simbal

Simbal és un poble peruà a uns 40 km a l'est de la ciutat de Trujillo. És la capital del districte de Simbal. Camp de Simbal, localitzada prop del poble de Simbal, és un lloc amb molta naturalesa, aquest camp és visitada principalment per turistes de la ciutat de Trujillo. Festes patronals del Senyor de la Pietat, celebrat del 17 al 29 gener.

## Referències

* ↑ «Simbal». Vive Trujillo. Arxivat de l'original el 2017-02-13. [Consulta: 12 febrer 2017].

## Enllaços externs

* Ubicación de Simbal
* Municipalidad de Simbal Arxivat 2012-09-10 a Wayback Machine.
# Serralada Urubamba

La serralada Urubamba és una serralada que es troba al departament de Cusco, al Perú i forma part de la gran serralada dels Andes. Es troba al marge dret del riu Urubamba, a uns 40 quilòmetres al nord-oest de la ciutat del Cusco, i s'estén d'oest a est durant uns 75 quilòmetres, amb una superfície de 41 km² de glaceres. El punt culminant és el Sahuasiray, amb 5.818 msnm.

## Cims principals

Les principals muntanyes de la serralada són el Sahuasiray (5.818 m) i el nevado Verónica (5.683 m). Altres muntanyes destacades són:
* Chicón, 5.530 metres
* Sirihuani, 5.399 metres
* Halancoma, 5.367 metres
* Huajayhuillca, 5.361 metres
* Marconi, 5.340 metres
* Pumahuanca, 5.318 metres
* Ancasmarca, 5.198 metres
* Condorhuachana, 5.073 metres
* Huamanchoque, 5.156 metres
* Ccerayoc, 5.092 metres
* Capacsaya, 5.044 metres
* Huacratanca, 5.024 metres
* Ajosune, 5.000 metres
* Huarmaripayoc, 5.000 metres
* Pitusiray, 4.991 metres
* Canchacanchajasa, 4.987 metres
* Azulorjo, 4.958 metres
* Chaquicocha, 4.895 metres
* Parorjo, 4.891 metres
* Apurinru, 4.880 metres
* Pucajasa, 4.800 metres
* Pumacallanca, 4.800 metres
* Yana Orjo, 4.800 metres
* Yanaorcco (Lares), 4.800 metres
* Pucaorjo, 4.776 metres
* Sutoc, 4.735 metres
* Patacancha, 4.666 metres
* Coscojahuarina, 4.623 metres
* Jatun Huiscana, 4.600 metres
* Llamayojcasa, 4.600 metres
* Coscojahuarina (Calca), 4.600 metres
* Quellorjo, 4.600 metres
* Puquiopata, 4.400 metres
* Yurac Orjo, 4.400 metres
* Maquimaquiyoc, 4.200 metres

## Referències

* ↑ Morales Arnao, César. Las Cordilleras del Perú (en castellà). primera. Lima: Consejo Editorial USMP, 2004, p. 201.
* ↑ Morales Arnao, Benjamín. Glaciares de América del Sur – Glaciares del Perú (en anglès).
* ↑ «Cordillera Urubamba». peakbagger.com. [Consulta: 19 març 2020].
* ↑ escale.minedu.gob.pe - UGEL map of the Calca Province and the Urubamba Province (Cusco Region)
* ↑ Mapa de peligros de la ciudad de Calca, Informe final, Proyecto INDECI – PNUD PER / 02/ 051, Ciudades sostenibles (see map of Calca, unnamed)
# Serrat de Sant Roc

El Serrat de Sant Roc és una serra termenal entre els municipis de Conca de Dalt, en el seu antic terme de Toralla i Serradell, i Senterada, al Pallars Jussà en el seu tros més elevat, però que entra en el terme de Senterada, per on discorre la major part del seu recorregut.
És a ponent dels pobles de Lluçà i de Reguard, i al sud-oest del de Cérvoles.
L'extrem nord-occidental del serrat és a la serra de Camporan, a la Capcera, de 1.695,8 m. alt., des d'on davalla cap al sud-est, fins que arriba a l'ermita de Sant Roc, que li dona el nom, i el turó del Codó, de 1.326,8 m. alt.

## Referències

* ↑ Institut Cartogràfic de Catalunya
# Sinanüddin Yusuf Paixà

Sinanüddin Yusuf Paixà, Sinan al-Din Yusuf Paixà, o Koca Sinan Paixà (Bursa vers 1440 - Edirne, 1486) fou un savi, poeta i gran visir otomà. Era fill del primer cadi otomà de Constantinoble Khidr Beg ibn Kadi Djelal al-Din (mort el 1459) i per la mare descendent d'una família d'ulemes, posició que també va ocupar; va exercir alguns càrrecs menors entre ells un equivalent a koca del sultà. El 1470 fou elevat al rang de visir sent conegut com a Koca Paixà. El 1476 havia de ser nomenat gran visir, en comptes de Gefik Ahmad Paixà, però va caure en desgràcia i fins i tot va acabar empresonat durant un any. Mehmet II el va fer alliberar a petició dels ulemes i el va enviar com a cadi a Sivrihisar on va restar 5 anys. Al pujar al tron Baiazet II va retrobar el rang de visir (1481) i va ocupar un càrrec menor. Va morir a Edirne el 1486. Dos germans seus foren també ulemes i cadis de Bursa. Va deixar diverses obres de dret i matemàtiques (en àrab) i tres obres en turc compostes en el regnat de Baiazet, una de poesia, una d'ètica i una amb la biografia de 28 sants.

## Bibliografia

* Enciclopèdia de l'Islam, IX, 655
Gran visir otomà :
# (247) Eucrante

(247) Eukrate és un asteroide pertanyent al cinturó d'asteroides descobert per Karl Theodor Robert Luther el 14 de març de 1885 des de l'observatori de Düsseldorf-Bilk, Alemanya.
Està nomenat així per Eucrante, una nereida, una deessa menor de la mitologia grega.

## Característiques orbitals

Eukrate està situat a una distància mitjana de 2,742 ua del Sol, podent allunyar-se fins a 3,408 ua. Té una inclinació orbital de 24,99° i una excentricitat de 0,2426. Triga 1659 dies a completar una òrbita al voltant del Sol.

## Vegeu també

* Llista d'asteroides del (201) al (300)
* Cossos menors del Sistema Solar

## Referències

* 1 2 3 4 5 6 7 8 «JPL Small-Body Database». [Consulta: 17 octubre 2023].
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Afirmat a: Minor Planet Center Database.
* ↑ Schmadel, Lutz D. Dictionary of Minor Planet Names (en anglès). 5a edició. Springer, 2003. ISBN 3-540-00238-3.
Schmadel, Lutz D. (2003).

## Enllaços externs

* «(247) Eukrate» (en anglès). Minor Planet Center. [Consulta: 22 juny 2015].
# Shemar Moore

Shemar Franklin Moore (Oakland, Califòrnia, 20 d'abril de 1970) és un actor i ex-model masculí estatunidenc. Conegut pel seu paper de Malcolm Winters en The Young and The Restless (1994-2002) i Soul Train (1999-2003), actualment encarna a l'Agent Especial Derek Morgan a Criminal Minds. Conegut molt a la sèrie de televisió S.W.A.T.

## Primers anys

De pare afroamericà i mare d'ascendència holandesa, va viure als Països Baixos amb la seva mare fins als 5 anys. La primera llengua que va aprendre va ser l'holandès, únic idioma de la seva mare, als 5 o 6 anys aprèn a parlar anglès. La seva mare, que tenia una llicenciatura en matemàtiques, va treballar com a professora a Bahrain i Dinamarca durant diversos anys. Va viure durant un curt temps a la ciutat natal de la seva mare, Boston, quan van tornar als Estats Units es van traslladar a Chico, Califòrnia, a finals de la dècada dels 1970, on la seva mare va treballar en una clínica, abans de mudar-se de nou, aquesta vegada a Palo Alto, Califòrnia.
Moore va acabar la preparatòria a Palo Alto, i es va matricular a la Universitat de Santa Clara, on es va especialitzar en Comunicacions. Mentre acabava la carrera, va treballar com a model per pagar les factures.

## Carrera

Moore ha exercit el paper de Malcolm Winters a The Young and The Restless durant vuit anys. El novembre de 2004, va tornar a Y & C després d'haver planejat inicialment abandonar la sèrie, però després d'uns mesos la seva intervenció es va reduir de nou a la condició de personatge habitual per abandonar definitivament el setembre de 2005. El 2007, va dir, "La meva etapa en Y + R es va acabar. Ja li vaig dedicar 8 anys de la meva vida a Malcolm".
Ell va ser l'amfitrió del sindicat versió de la sèrie Soul Train des de 1999 fins a 2003, i va aparèixer el 2000 la pel·lícula Més que amics, germans. També va encarnar al detectiu Jesse Reese en la sèrie de televisió Birds of Prey del 2002 al 2003.
Moore va exercir el paper d'Emery Simms el 2004 a la pel·lícula Motives al costat de Vivica Fox i Golden Brooks, i va tenir un paper secundari en la pel·lícula Diary of a Mad Black Woman. També interpretà el xicot de Kelly Rowland en la comèdia romàntica The Seat Filler.
S'ha guanyat molts fans a causa del seu constant treball com a model on apareix sovint nu de tors cap amunt o en fotografies eròtiques. Treballa amb l'agència DNA Model Management de Nova York.
El 1994 va col·laborar en el vídeo musical de Toni Braxton "The Seat Filler".

## Vida personal

Moore va sortir amb Halle Berry i Toni Braxton en el passat. Ja que la seva mare té esclerosi múltiple, ell i l'elenc de Criminal Minds competeixen cada any al MS Bycicle Tour per recaptar fons per a la investigació sobre aquesta malaltia.
Shemar Moore ha declarat sobre la seva presumpta homosexualitat després de la publicació d'alguns nus a la revista People:
"Mira, no tinc problemes ... Amb el que sí que tinc problema és que vulguin fer esment d'aquest assumpte. Vaig a dir-ho ara: no sóc gai. Ni tan sols una mica. M'encanten les dones. Les dones són la major creació de Déu. "

## Enllaços externs

* Web per seguidors Arxivat 2018-12-23 a Wayback Machine. (anglès)
# Shen

Shen (en xinès 神) és un concepte clau de la cultura xinesa de significat polisèmic, amb onze sentits diferents segons el Hanyu Da Zidian. El pictograma està format amb l'arrel 'altar', fent referència a l'adoració de tot allò espiritual, i per això és un concepte central en la filosofia, la medicina tradicional i fins i tot les arts.
El mot s'usa com a arrel per a nombrosos compostos; per exemple shenguai vol dir 'monstre' perquè s'atribueix un origen sobrenatural a les criatures anòmales i guai significa 'diable'. Els guishen són en canvi els fantasmes. També és una arrel per a formar cognoms xinesos.

## Significats

En primer lloc significa 'divinitat', en el sentit d'una entitat creadora dins els panteons politeistes. També equival a 'esperit' com a ésser sobrenatural lligat als cels. Aquests dos significats són força propers però no els altres, que es relacionen amb la part espiritual però de l'home, pel panteisme general de les religions orientals. Així, shen també vol dir 'ment' quan es refereix a l'autoconsciència, i d'aquí a les seves virtuts principals, com la concentració o energia mental. Es lliga a la identitat, que es basa en aquesta activitat mental. Per aquest motiu també té els significats d'aparença, retrat o exhibició, ja que a partir de la identitat personal es constitueix el jo públic.
Un altre sentit de shen està relacionat amb els poders sobrenaturals o paranormals, però per extensió s'ha acabat aplicant als talents personals, com per exemple un professional molt bo o una persona molt intel·ligent. Aquest sentit ha donat peu al significat de 'respectat' que també posseeix la paraula, i d'aquí a designat quelcom valuós o preciós, fins i tot objectes. Recuperant la connotació de 'distingit', el mot s'aplica als governadors i als verbs que designen la seva acció, com 'regnar' o 'manar'. Donades les virtuts ideals d'aquests líders, la paraula ha acabat significant igualment 'curós' i 'circumspecte'.
El shen, pel seu caràcter diví i lligat a tot allò positiu o sobrenatural, es fa servir per referir-se als avantpassats, un culte que és clau en la cultura xinesa. Quan hom parla dels ancestres, usualment empra el terme kuei-shen, als quals ret sacrificis pel seu caràcter protector. La seva capacitat d'influir en la vida dels difunts és àmplia i si no se'ls té cura actuen com a dimonis, però no reben un nom específic. Per aquest motiu els textos xinesos poden resultar confusos per a parlants d'altres llengües, ja que déus i dimonis poden aparèixer amb el mateix terme englobador.
En l'acupuntura s'invoca el shen en el sentit d'energia vital espiritual, com una de les tres forces bàsiques de la persona, essent les altres el hun, lligat a l'ànima i la personalitat, i el po, lligat a la vida que manté el cos en funcionament. El centre físic del shen es troba al cor.

## Referències

* ↑ Chan, Wing-Tsit. 1963. A Source Book in Chinese Philosophy. Princeton University Press.
# Shelton (Connecticut)

Shelton és una ciutat dels Estats Units a l'estat de Connecticut. Segons el cens del 2000 tenia 38.101 habitants.

## Demografia

Segons el cens del 2000, Shelton tenia 40.142 habitants. La densitat de població era de 481,2 habitants/km².
Per edats la població es repartia de la següent manera: un 23,5% tenia menys de 18 anys, un 5,8% entre 18 i 24, un 30% entre 25 i 44, un 25,7% de 45 a 60 i un 14,9% 65 anys o més.
L'edat mediana era de 40 anys. Per cada 100 dones de 18 o més anys hi havia 90,3 homes.
La renda mediana per habitatge era de 67.292 $ i la renda mediana per família de 75.523 $. Els homes tenien una renda mediana de 50.210 $ mentre que les dones 36.815 $. La renda per capita de la població era de 29.893 $. Aproximadament el 2,5% de les famílies i el 3,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ «Geographic Comparison Table- Shelton». American Fact Finder. Oficina del Cens dels Estats Units, 12-01-2010.
* ↑ «Fact Sheet- Shelton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 3 agost 2010].
# (457) Alleghenia

(457) Alleghenia (designació provisional 1900 FJ, 1938 SA i A900 RA) és un asteroide que forma part del cinturó d'asteroides descobert per Max Wolf i Friedrich Karl Arnold Schwassmann el 15 de setembre de 1900 des de l'Observatori de Heidelberg-Königstuhl (Heidelberg, Alemanya). El seu epònim és l'Observatori d'Allegheny (observatori astronòmic).

## Referències

* 1 2 3 4 Afirmat a: Minor Planet Center Database.
* 1 2 3 4 5 6 7 8 9 10 11 «JPL Small-Body Database». [Consulta: 18 octubre 2023].
* 1 2 3 4 5 6 7 «JPL Small-Body Database». [Consulta: 24 gener 2024].
* ↑ Afirmat a: JPL Small-Body Database.
# Sevierville

Sevierville és una població dels Estats Units a l'estat de Tennessee. Segons el cens del 2004 tenia 14.101 habitants.

## Demografia

Segons el cens del 2000, Sevierville tenia 11.757 habitants, 5.002 habitatges, i 3.206 famílies. La densitat de població era de 228,2 habitants/km².
Dels 5.002 habitatges en un 28,5% hi vivien nens de menys de 18 anys, en un 47,3% hi vivien parelles casades, en un 13,2% dones solteres, i en un 35,9% no eren unitats familiars. En el 30,4% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,27 i el nombre mitjà de persones que vivien en cada família era de 2,82.
Per edats la població es repartia de la següent manera: un 22,1% tenia menys de 18 anys, un 9,8% entre 18 i 24, un 28,9% entre 25 i 44, un 23,2% de 45 a 60 i un 16% 65 anys o més.
L'edat mediana era de 37 anys. Per cada 100 dones de 18 o més anys hi havia 84,2 homes.
La renda mediana per habitatge era de 30.623$ i la renda mediana per família de 37.972$. Els homes tenien una renda mediana de 27.247$ mentre que les dones 19.401$. La renda per capita de la població era de 18.576$. Entorn del 14,5% de les famílies i el 16,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Sevierville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Sevierville». American Fact Finder. Oficina del Cens dels Estats Units, 12-01-2010.
# 1309
## Esdeveniments

* Castell de Montsó; el 24 de maig aquest castell propietat dels templers, després d'un setge de setze mesos es retia a Artal de Luna per ordre de Jaume II el Just.
* 9 de març - Avinyó comença a ser la seu del papat
* Construcció del Castell de Bellver a Palma
# 1304
## Esdeveniments

* Fi de la guerra civil de l'Imperi Mongol.
* Sentència Arbitral de Torrellas.

## Naixements

* 20 de juliol - Arezzo (Itàlia): Francesco Petrarca, poeta italià.
* Ibn Battuta.

## Necrològiques

* La Guàrdia dels Prats: Sant Pere Ermengol (n. 1238).
* 7 de juliol, Perusa, Estats Pontificis: Benet XI, papa.

## Referències

* ↑ «Francesco Petrarca | enciclopèdia.cat». [Consulta: 23 maig 2020].